पैह्‌ले समें त मन परचाने लेई लोक इनें कारकें, बारें दे मते गोचरै रौह्‌न्दे हे। कम्मै कशा बेह्‌ले होइयै संझा’लै किट्ठे रली बौह्‌न्दे ते लोकगाथां गाई-सुनियै अपनी सारी हुट्टन दूर करदे हे। जनानियें दा बी इयै हाल हा। घरै दा कम्मृ-काज समाइयै अपनी साथनें स्हेलियें कन्ने बी इयै हाल हा। घरै दा कम्म-काज समाइयै अपनी साथनें स्हेलियें कन्ने रली बौह्‌ना ते बारां-कारकां, रूत्त दे गीत, बारां म्हीने ते होर लम्मियें भाखें आले गीत गाइयै अपना मनोरञ्जन करदियां हियां, पर हून नां ओह् सधारण समां रेहा ते नां गै नेह् सधारन साधनें कन्ने लोकें गी तसल्ली हुन्दी ऐ। समें दी तब्दीली ने लोकें दियें रचियें च बी बड़ा फर्क करी ओड़ेआ । समें दी तब्दीली ने लेकें दियें रुचियें च बी बड़ा फर्क करी ओड़आ ऐ। सिनमें दे लावा घरें च गै मनोर‌ञ्जन दे नेह् साधन जुडी गेदे न अग्गें-पिच्छें जाने दी जां आप्पूं चे इक दुए संग रली बौह्‌ने दी लोड़ गै नीं रेह्‌दी। रेडियो सुनियै, टैलीविजन दिक्खियै ते उपन्यास, रसाले ते अखबारां पढ़ियै अपना मन लाई लैंदे न, जिस करियै लोकगाथा दी बक्खी ध्यान घटी गेदा ऐ।